**ՀՐԱՀԱՆԳ**

16 հոկտեմբերի 2023թ. **№ ՏԾ/Ք/589-2023-Ա-18/1**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ՀԱՅՏՆԱԲԵՐՎԱԾ ԽԱԽՏՈՒՄՆԵՐԻ ՎԵՐԱՑՄԱՆ ՊԱՐՏԱԴԻՐ ՑՈՒՑՈՒՄՆԵՐԻ ՎԵՐԱԲԵՐՅԱԼ**

ՀՀ քաղաքաշինության, տեխնիկական և հրդեհային անվտանգության տեսչական մարմնի Գեղարքունիքի տարածքային բաժնի պետի տեղակալ Ավետիք Մարտիրոսյանի և նույն բաժնի ավագ մասնագետ Խաչատուր Դադոյանի կողմից

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի՝ 19.06.2023թ. N ՏԾ/Ք/589-2023-Ա հանձնարարագիր հիման վրա Տեսչական մարմնի Գեղարքունիքի տարածքային բաժնի մասնագետների կողմից ստուգում է իրականացվել ՀՀ Գեղարքունիքի մարզի Մարտունի համայնքի «Ներքին Գետաշենի թիվ 1 միջնակարգ դպրոց» ՀՈԱԿ-ի նոր մասնաշենքի կառուցման շինարարական աշխատանքների նկատմամբ /կառուցապատող՝ ՀՀ Քաղաքաշինության կոմիտե /ՀՎՀՀ 02565827/։

Ստուգման արդյունքում կազմված արձանագրությամբ՝ ՀՀ Գեղարքունիքի մարզի Մարտունի համայնքի Ներքին Գետաշեն բնակավայրում իրականացվող շինարարական օբյեկտում հայտնաբերվել են հետևյալ խախտումները՝

-Դպրոցի 2-րդ մասնաշենքի ԺԹ առանցքի 4-5 հատվածի աստիճանավանդակի հեծանը իրականացված է նախագծին ոչ համապատասխան,

-Շինարարության տեղամասն ապահովված չէ անվտանգության գոտիներով /«Քաղաքաշինության մասին» ՀՀ օրենք, 9-րդ հոդված, 2-րդ մաս, «բ» կետ/,

-Շինարարական աշխատանքների ընդհանուր մատյանը լրացված է թերություններով /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, 4-րդ գլուխ, 9-րդ կետ, 1-ին ենթակետ/,

-Շինարարական աշխատանքների ընդհանուր մատյանում լրացված չէ ծածկված աշխատանքների ընդունման ակտը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, 4-րդ գլուխ, 9-րդ կետ, 2-րդ ենթակետ/,

-Բացակայում է տեղակապման ակտը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, 4-րդ գլուխ, 9-րդ կետ, 3-րդ ենթակետ/,

-Բացակայում է երկրաբանական ակտը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, 4-րդ գլուխ, 9-րդ կետ, 3-րդ ենթակետ/,

-Բացակայում է բետոնի փորձարկման ակտը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, 4-րդ գլուխ, 9-րդ կետ, 3-րդ ենթակետ/,

-Շինարարության վարման մատյանում կապալառուի կողմից համապատասխան նշումները լրացված են թերություններով /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, հավելված Ա/,

-Առկա չեն կապալառուի կողմից լրացված և ստորագրված ծածկված աշխատանքների ակտերը /ՀՀՇՆ-1-3.01.01-08 «Շինարարական արտադրության կազմակերպման աշխատանքների կատարում» շինարարական նորմերը հաստատելու մասին ՀՀ քաղաքաշինության նախարարի 14.01.2008թ. N 11-Ն հրաման, հավելված Դ/։

Վերոնշյալ խախտումները թույլ են տրվել «ԱՐՍԵՎ» ՍՊ ընկերության տնօրեն Պարույր Ստեփանի Դանիելյանի կողմից։

Նշված խախտումների վերացման նպատակով՝ ղեկավարվելով «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 7-րդ հոդվածով և Քաղաքաշինության մասին ՀՀ օրենքի 26-րդ հոդվածով՝

**ՀՐԱՀԱՆԳՈՒՄ ԵՄ**

1. «ԱՐՍԵՎ» ՍՊ ընկերության տնօրեն Պարույր Ստեփանի Դանիելյանին կատարել հետևյալ պարտադիր ցուցումները՝

-Շինարարական աշխատանքները համապատասխանեցնել համաձայնեցված նախագծին,

-Շինարարական աշխատանքների ընդհանուր մատյանը լրացնել սահմանված կարգին համապատասխան,

-Ծածկված աշխատանքների ակտերը լրացնել սահմանված կարգին համապատասխան,

-Լիցենզավորված կազմակերպությունից ձեռք բերել տեխնիկական վիճակի վերաբերյալ եզրակացություն,

-Ձեռք բերել տեղակապման և երկրաբանական ակտերը։

1. Ցուցումների կատարման համար սահմանել 1 ամիս ժամկետ:
2. Սույն հրահանգն ուժի մեջ է մտնում ցուցում ստացող անձին հանձնելուն (հանձնված համարվելուն) հաջորդող օրվանից։

Ծանոթություն։ Վարչական ակտը կարող է բողոքարկվել վարչական ակտն ուժի մեջ մտնելու օրվանից 2 ամսվա ընթացքում՝ վերադասության կամ դատական կարգով։

«Վարչարարության հիմունքների և վարչական վարույթի մասին» օրենքի 74-րդ հոդվածի 1-ին մասի բ կետի համաձայն՝ վարչական բողոք բերելը չի կասեցնում վարչական ակտի կատարումը։

|  |  |  |
| --- | --- | --- |
| **ՀՀ ՔՏՀԱՏՄ**  **ԳԵՂԱՐՔՈՒՆԻՔԻ ՏԲ ՊԵՏ՝** |  | |
|  |  | **ԿԱՄՈ ԵԴՈՅԱՆ** |